На основу члана 97. став 1. Закона о службеницима и намјештеницима у органима јединице локалне самоуправе (“Службени гласник Републике Српске”, број 97/16), члана 3. Правилника о поступку пријема приправника у Градску управу Града Бијељина (“Службени гласник Града Бијељина”, бр. 21/17), Градоначелник Града Бијељина, расписује

Ј А В Н И К О Н К У Р С

за пријем приправника у Градску управу Града Бијељина

I

Градоначелник Града Бијељина расписује Јавни конкурс за пријем приправника у радни однос на одређено вријеме:

1. у трајању од 6 мјесеци, два приправника, са завршеном средњом стручном спремом, IV степен и то:

-завршена електотехничка школа..........................................................................................................1 приправник

-завршена економска школа....................................................................................................................1 приправник

1. у трајању од 6 мјесеци, четири приправника-ватрогасца, са завршеном средњом стручном спремом техничког смјера III или IV степен.

II – Статус

Приправник је лице које се прима у радни однос на одређено вријеме ради оспособљавања за самосталан рад у струци, односно самостално обављање посла, које након завршеног образовања први пут заснива радни однос у том степену стручне спреме или звања и лице које је провело на раду вријеме краће од времена утврђеног за приправнички стаж у том степену стручне спреме или звања.

Приправници ће стицати радно искуство у свом стручном звању кроз рад у Градској управи Града Бијељина.

Приправник ватрогасац ће у току трајања приправничког стажа стицати искуство у Територијалној ватрогасној јединици Града Бијељина ради стицања услова за полагање стручног испита за ватрогасца.

III - Општи услови

1. да је држављанин Републике Српске, односно Босне и Херцеговине,

2. да је старији од 18 година,

3. да има општу здравствену способност,

4. да није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова у градској управи јединице локалне самоуправе,

5. да није отпуштен из органа управе као резултат дисциплинске мјере, на било којем нивоу власти у БиХ, три године прије објављивања Kонкурса,

6. да није под оптужницом Међународног суда за ратне злочине почињене на подручју бивше Југославије у Хагу и да није одбио наредбу да се повинује пред Трибуналом - члан IX став 1. Устава БиХ,

7. да није у сукобу интереса, односно да не обавља дужност која је неспојива са дужношћу службеника, односно намјештеника у градској управи, у складу са чланом 44. и 45. Закона о службеницима и намјештеницима у органима јединице локалне самоуправе (“Службени гласник Републике Српске”, број 97/16).

IV - Посебни услови Приправник мора испуњавати следеће посебне услове:

1. завршена средња школа одговарајућег смјера
2. да није старији od 25 година (кандидати за приправнике из тачке 2)

V - Потребна документа

Пријава на конкурс **доставља се на прописаном обрасцу за пријаву** који је на интернет страници Министарства управе и локалне самоуправе Републике Српске, као и на интернет страници Града Бијељина, а може се преузети и у Градској управи Града Бијељина (пријемна канцеларија).

Уз читко попуњену и потписану пријаву на Конкурс, кандидати су дужни приложити доказе о испуњавању општих и посебних услова и то:

- увјерење о држављанству

- диплому о завршеној школској спреми

Кандидати који су стекли диплому у иностранству имају обавезу да доставе нострификоване дипломе. Кандидати који су стекли диплому у бившој СФРЈ прије 06.04.1992. године као и они који су диплому стекли у Републици Србији немају обавезу нострификовања дипломе.

Докази - копије документа уз пријаву се достављају на једном од језика који су у службеној употреби у Републици Српској.

Неблаговремене, недопуштене, неразумљиве или непотпуне пријаве , као и пријаве кандидата који не испуњавају опште и посебне услове из јавног конкурса,на приједлог Конкурсне комисије, биће одбачене закључком.

VI - Усмени интервју

Са свим кандидатима који буду испуњавали услове Конкурса, Комисија за спровођење Јавног конкурса обавиће усмени интервју, о чему ће кандидати бити благовремено обавјештени писменим путем.

Улазни интервју подразумијева појединачни разговор са кандидатима на основу којег се утврђују способности кандидата и познавање начина функционисања и организације јединице локалне самоуоправе.

VII - Избор кандидата

Прворангирани кандидат, по приједлогу Конкурсне комисије, дужан је да у року од седам дана од дана пријема обавјешетења Конкурсне комисије достави доказе о испуњавању општих и посебних услова у оригиналу или у овјереној фото-копији, овјерене изјаве из поглавља III – Општи услови за заснивање радног односа, тачка 4), 5), 6) и 7) овог Конкурса, као и увјерење о здравственој способности.

Ако прворангирани кандидат не достави доказе у одређеном року или ако на основу достављених доказа Комисија утврди да кандидат не испуњава опште или посебне услове, позваће сљедећег кандидата, по броју освојених бодова са листе успјешних кандидата, да достави тражене доказе.

VIII - Рок, мјесто, начин подношења пријаве и друге информације релевантне за јавни конкурс:

|  |
| --- |
| Рок за подношење пријаве је 15 (петнаест) дана од дана објављивања Јавног конкурса у дневном листу „Глас Српске“. Пријаве се могу подносити непосредно у пријемној канцеларији Градске управе Града Бијељина сваким радним даном од 07 до 15 часова или путем поште на адресу: Трг Краља Петра I Карађорђевића бр. 1, 76 300 Бијељина (са назнаком: Пријава на Јавни конкурс за пријем приправника).  Особа задужена за давање додатних обавјештења о Јавном конкурсу је Јелена Алексић, службеник распоређен у Одсјеку за управљање људским ресурсима, контакт телефон: 055/233-151.  Број: 02-123-125/21 Г Р А Д О Н А Ч Е Л Н И К  Бијељина, ГРАДА БИЈЕЉИНА  Датум: 03.09.2021. |
| Љубиша Петровић |